Søren Brink endte med at beholde sin plads i Jammerbugt Kommunes byråd, men han fik ikke en partikollega med. - Jeg er glad for at vi beholder vores mandat, men jeg er skuffet over at vi ikke bliver belønnet af vælgerne. Vi har ført en anderledes politik end resten af byrådet, men det har vælgerne altså ikke belønnet. Mogens Gade sidder lige nu i forhandlinger om hvordan byrådet skal konstituere sig, men Søren Brink er foreløbigt uden for døren. - Venstre har i den grad vundet valget og så skal de også have lov til at fordele de vigtige poster. Men jeg har en aftale om et møde med Mogens Gade, og den regner jeg med at han overholder, og så må vi se hvordan Konservative får indflydelse.

Opsummering:
De Konservative beholdt deres ene mandat i Jammerbugt Kommune, men havde fortjent bedre, mener Søren Brink.